Държавен вестник, бр. 12, 2017 г., стр. 31

БРОЙ  12	
Д Ъ Р Ж А В Е Н  В Е С Т Н И К 	
СТР.  31  
ПОСТАНОВЛЕНИЕ № 28 
ОТ 26 ЯНУАРИ 2017 Г.
за приемане на Наредба за стипендиантската 
програма в държавната администрация
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за 
стипендиантската програма в държавната 
администрация.
Министър-председател:  
Бойко Борисов
Главен секретар на Министерския съвет:  
Веселин Даков
НАРЕДБА
за стипендиантската програма в държавната 
администрация 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се уреждат:
1. условията и редът за определяне от 
Министерския съвет на специалности, за 
които в администрациите има недостиг на 
експерти и за които могат да се предоставят 
стипендии в държавната администрация;
2. условията за предоставяне на стипендии;
3. процедурата на подбор на кандидатите 
за стипендия;
4. съдържанието на споразумението между 
органа по назначаване и стипендианта;
5. редът за определяне на наставници на 
стипендиантите и задълженията на настав- 
ниците;
6.  условията и редът за назначаване на сти-
пендиантите по служебно правоотношение;
7. последиците от неспазването на задъл-
женията на стипендианта.
(2) Наредбата не се прилага за провеждане-
то на стипендиантски програми, финансирани 
със средства от Европейския съюз и от други 
международни донори или програми, както 
и стипендиантски програми по решение на 
общински съвет.
Чл. 2. (1) Министерският съвет определя 
с решение списък на специалностите, за ко-
ито в отделните администрации съществува 
недостиг на експерти и за които могат да 
се предоставят стипендии през следващата 
календарна година.
(2) В решението се включват специал-
ности, за които в продължение на повече 
от 18 месеца съответната администрация 
не е намерила подходящи кандидати чрез 
конкурс или по реда на чл. 81а от Закона 
за държавния служител.
(3) В решението се посочват броят и раз-
мерът на стипендиите за всяка от включените 
специалности.
Чл. 3. (1) Общата координация на стипен-
диантската програма в държавната админи-
страция се осъществява от администрацията 
на Министерския съвет.
(2) Подготовката и организирането на 
стипендиантските програми в отделните 
администрации се осъществяват от служи-
тел, определен за координатор от органа по 
назначаване. 
(3) Администрациите уведомяват админи-
страцията на Министерския съвет за опре-
делените координатори на стипендиантските 
програми.
(4) В срок до 31 март всяка година ад-
министрациите, които предоставят стипен-
диантски програми, изпращат до админи-
страцията на Министерския съвет обобщена 
информация за сключените споразумения и 
за изпълнението им.
(5) Администрацията на Министерския 
съвет поддържа регистър на стипендиантите, 
който включва информация за сключените 
споразумения по чл. 21. Администрациите 
изпращат копия на споразуменията на ад-
министрацията на Министерския съвет в 
7-дневен срок от сключването им.
Чл. 4. (1) За участие в стипендиантската 
програма могат да кандидатстват студен-
ти – български граждани, които се обучават 
в български или чуждестранни висши учили-
ща и са завършили трети курс на обучение. 
(2) Всеки студент може да бъде включен 
в стипендиантска програма в държавната 
администрация само веднъж. 
(3) В случай че студент е одобрен за 
участие в повече от една стипендиантска 
програма, в 10-дневен срок той е длъжен да 
избере само една стипендиантска програма, 
за която да сключи споразумение.
Г л а в а  в т о р а
УСЛОВИЯ ЗА ПРОВЕЖДАНЕ НА СТИ-
ПЕНДИАНТСКА ПРОГРАМА И ПОДБОР 
НА КАНДИДАТИТЕ
Раздел I
Одобряване на стипендиантска програма 
Чл. 5. (1) Администрациите в срок до 
31 юли на текущата година изпращат мо-
тивирано предложение по образец съгласно 
приложение № 1 за специалности, които да 
бъдат включени в списъка по чл. 2, ал. 1.
(2) Предложението по ал. 1 задължително 
включва:
1. конкретна специалност, за която в 
съответната администрация има недостиг 
на експерти;
2. информация относно причините за 
недостига и информация относно наличието 
на условията по чл. 2, ал. 2;
3. брой на стипендиите, които се пре-
доставят;
4. размер на стипендиите, който не може 
да надхвърля 330 лева.